《秋日泛舟过朗城庵》
明代·严讷

孤舟兴不浅，日暮浮方塘。抚景自斟酌，击榜歌沧浪。

秋水连天碧，清风传桂香。渚鸥闲自得，狎我为翱翔。

作者简介：（1511—1584）明苏州府常熟人，字敏卿，号养斋。嘉靖二十年进士。授编修，迁侍读。与李春芳入直西苑，撰青词，所作多称旨，超授翰林学士，历太常少卿、礼部尚书、吏部尚书、武英殿大学士，入参机务，掌铨政。常夙兴夜寐，处理部事，供奉青词，积劳成疾，遂乞归。世宗崩，不复出。谥文靖。讷工文章，好习钟、王书，画花草亦有奇致。有《文靖集》。